### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 9. juni 2021 har vedtaget Magistratens foranstående indstilling af 31. maj 2021.

Sagen blev behandlet sammen med sagerne 17 og 48.

Anlægsbevilling til ny salthal og flytteomkostninger i forbindelse med byudvikling ved [adresse].

### Resumé

Som konsekvens af byudvikling skal Entreprenørenheden fraflytte stillepladsen ved [adresse]Lystrupvej jf. lokalplan 1083 – [adresse]. Med indstillingen anmodes om bevilling til de omkostninger, som Entreprenørenheden står overfor.

Der er behov for at etablere ny salthal og lagerplads, hvilket er den største budgetpost. Dette foreslås at ske på et areal ved [adresse] i Lystrup, hvor der også skal afholdes udgifter til at afslutte en vejforbindelse.

Der knytter sig også omkostninger til at overflytte nødvendige funktioner til Entreprenørenhedens øvrige stillepladser og dermed undgå at skulle etablere en fuld erstatningsplads. Det er særligt mandskabsfaciliteter, opmagasinering af redskaber og maskiner, adgangsforhold mv. som skal optimeres som konsekvens af flytningen.

Endelig indeholder indstillingen beslutningspunkt til finansiering af omkostninger til genopretning af grønne driftselementer på Børn og Unges arealer jf. byrådsbeslutning i forbindelse med regnskab 2019.

### Indstilling

Det indstilles:

At 1) der gives en anlægsbevilling på 34,9 mio. kr. til projektering, anlæg og øvrige flytteomkostninger, som finansieres via salg af byggeretter fra [adresse]Lystrupvej jf. bilag 1.

At 2) der oprettes en budgetbuffer på 3 mio. kr. for at imødegå stigende priser på materiale- og entrepriseydelser, som finansieres via salg af byggeretter fra [adresse].

At 3) der gives en bevilling på 2,0 mio. kr. til finansiering af genopretning af grønne områder hos Børn og Unge jf. regnskab 2019, som finansieres via salg af byggeretter fra [adresse].

### Sagens forløb

27-05-2021 Borgmesterens Afdeling påtegning
Fremsendes til Elin Christiansen. Borgmesterens Afdeling har ingen bemærkninger til indstillingen.
 31-05-2021 Magistraten
Fremsendes til [adresse] med bemærkning, at Magistraten i mødet den 31. maj 2021 anbefaler, at byrådet tiltræder Magistratsafdelingen for Teknik og Miljøs indstilling af 5. maj 2021.
 09-06-2021 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 9. juni 2021 har vedtaget Magistratens foranstående indstilling af 31. maj 2021.

Sagen blev behandlet sammen med sagerne 17 og 48.